P6_TA(2006)0325
Izcelsmes marķējums
Eiropas Parlamenta rezolūcija par izcelsmes marķējumu
Eiropas Parlaments,
—ņemot vērā Padomes 2005. gada 27. jūnija Regulu (EK) Nr. 980/2005 par vispārējo tarifa preferenču
sistēmas piemērošanu (1),
—ņemot vērā Eiropas Parlamenta un Padomes 2005. gada 11. maija Direktīvu 2005/29/EK, kas attiecas uz
uzņēmēju negodīgu komercpraksi iekšējā tirgū attiecībā pret patērētājiem (2),
—ņemot vērā Vispārējās vienošanās par tarifiem un tirdzniecību (VVTT, 1994. g.) IX un XXIV:5pantu,
—ņemot vērā tā2005. gada 13. oktobra ziņojumu par ES un Ķīnas tirdzniecības attiecību
perspektīvām (3),
—ņemot vērā Padomes 1992. gada 12. oktobra Regulu (EEK) Nr. 2913/92, ar ko ievieš Kopienas Muitas
kodeksu (4), un Komisijas 1993. gada 2. jūlija Regulu (EEK) Nr. 2454/93 (5), ar ko, cita starpā, izveido
Eiropas Kopienas nepreferenciālo izcelsmes noteikumu sistēmu,
—ņemot vērā Padomes 1983. gada 28. marta Regulu (EEK) Nr. 918/83, ar ko izveido Kopienas muitas
nodokļa atbrīvojumu sistēmu (6),
—ņemot vērā Komisijas paziņojumu par tekstilizstrādājumu un apģērbu nozares nākotni paplašinātajā
Eiropas Savienībā (KOM(2003)0649),
—ņemot vērā tāReglamenta 108. panta 5. punktu,
A. tā kā šobrīd ES nepastāv saskaņoti noteikumi vai vienota kārtība attiecībā uz izcelsmes marķējumu ES,
izņemot dažus specifiskus gadījumus lauksaimniecības nozarē; tā kāatšķirības starp dalībvalstīs spēkā
esošajiem noteikumiem, kā arīskaidru Kopienas noteikumu trūkums šajā nozarē izraisa fragmentāra
tiesiskā regulējuma veidošanos;
B. tā kādalībvalstu pasākumi, kas uzliek par pienākumu norādīt no citām dalībvalstīm ievesto produktu
izcelsmi, ir aizliegti, lai gan šādi izcelsmes obligātās norādes ierobežojumi nepastāv attiecībā uz precēm,
kas tiek ievestas no trešām valstīm;
C. tā kāLisabonas stratēģijā ES par savu mērķi noteica ES ekonomikas stiprināšanu, uzlabojot, cita starpā,
ES rūpniecības nozares konkurētspēju pasaules ekonomikā; tā kānoteiktu patēriņa preču kategoriju
konkurētspēju nosaka tas, ka šo preču ražošanu ES saista ar kvalitātes un augstu ražošanas standartu
reputācija;
D. tā kāizcelsmes marķējuma shēmai būtu mērķis ES patērētājiem skaidri zināt iegādāto preču izcelsmes
valsti; tā kāpatērētāji tādējādi varētu saistīt šos produktus ar sociālajiem, vides un drošības standartiem,
kas parasti tiek piedēvēti attiecīgajai valstij;13.12.2006. C 303 E/881 Eiropas Savienības Oficiālais Vēstnesis
Ceturtdiena, 2006. gada 6. jūlijsLV
(1) OV L 169, 30.6.2005., 1. lpp.
(2) OV L 149, 11.6.2005., 22. lpp.
(3)Pieņemtie teksti, P6_TA(2005)0381.
(4) OV L 302, 19.10.1992., 1. lpp.
(5) OV L 253, 11.10.1993., 1. lpp.
(6) OV L 105, 23.4.1983., 1. lpp.
E. tā kāpriekšlikums, ar ko ES ievieš izcelsmes valsts obligātās norādes sistēmu, attiecas uz ierobežotu
skaitu importētu produktu, piemēram, tekstilprecēm, rotaslietām, apģērbu, apaviem, ādas izstrādājumiem,
lampām un apgaismes armatūru, stikla priekšmetiem, keramikas izstrādajumiem un rokassomām, jo šajā
gadījumā prasība par norādi “izgatavots” (“made in”) nodrošina būtisku un vērtīgu informāciju, gala patē-
rētājiem izdarot savu izvēli;
F. tā kāvairāki ES galvenie tirdzniecības partneri, piemēram, ASV, Ķīna, Japāna, un Kanāda, ir ieviesuši obli-
gāto prasību par izcelsmes marķējumu;
G. tā kāirļoti būtiski nodrošināt līdzvērtīgu konkurences apstākļu atjaunošanu ar šiem tirdzniecības
partneriem;
H. tā kādaļas patērētāju labāka informētība, veicinot ES produktu pievilcību, varētu sniegt īpašu labumu
MVU un nozarēm, kas ir pakļautas globālai konkurencei;
I. tā kā2005. gada 26. maija pamatnolīgums par attiecībām starp Eiropas Parlamentu un Komisiju nosaka,
ka Komisijai savlaicīgi jāsniedz Parlamentam pilnīga informācija par tās likumdošanas priekšlikumiem;
1. atzinīgi vērtē priekšlikumu Padomes regulai, ar ko ievieš izcelsmes valsts obligātu norādi konkrētiem
ražojumiem, kas ievesti no trešām valstīm Eiropas Savienībā (izcelsmes marķējums);
2. pauž nožēlu, ka, neskatoties uz to, ka Komisija un Padome pilnībā apzinās, kādu nozīmību Parlaments
piešķir izcelsmes marķējumam, Komisija formāli nenosūtīja ieteikto regulu Parlamentam informēšanasnolūkos; apzinās, ka šis priekšlikums ir balstīts uz Līguma 133. pantu, un pēc būtības saistībā ar to nepastāv
juridiska nepieciešamība konsultēties ar Parlamentu; tomēr uzstāj, ka vienmēr vajadzētu savlaicīgi nodrošināt
iespēju Eiropas Parlamentam izteikt viedokli par jebkurām būtiskām iniciatīvām, ko uzsāk citas Kopienasiestādes;
3. uzstāj par Komisijas pienākumu nodrošināt Parlamenta līdzdalību saskaņā ar augstāk minēto pamatnolī-
gumu, kas ļautu pēc iespējas lielākā mērā ņemt vērā Parlamenta nostāju;
4. aicina Komisiju un Padomi nekavējoties informēt Parlamentu par rezultātiem, kas iegūti, veicot jebkurus
turpmākos ietekmes novērtējumus un juridiskās analīzes, jo īpaši saistībā ar ieteiktās regulas iespējamajām
pretrunām ar pastāvošo Kopienas likumdošanu un PTO noteikumiem;
5. aicina Komisiju un Padomi īpašu uzmanību pievērst ES rūpniecības nozares tēla veidošanai Kopienā un
ārpus tās, uzraugot šīs nozares identitāti un specifiku, kā arīnodrošinot, ka neprecīzi un maldinoši izcelsmes
norādījumi neaptraipa Kopienas rūpniecības visumā labo reputāciju un ES produktu vērtības tēlu un
pievilcību;
6. uzsver, ka patērētāju aizsardzībai nepieciešami pārredzami un konsekventi tirdzniecības noteikumi, to
starpā, izcelsmes norādes;
7. aicina Komisiju un Padomi veikt visus nepieciešamos pasākumus, lai nodrošinātu līdzvērtīgus konku-
rences apstākļus ar tirdzniecības partneriem, kas ir ieviesuši prasību par izcelsmes marķējumu;
8. aicina Komisiju un Padomi ieviest piemērotus muitas uzraudzības un izpildes mehānismus;9. mudina dalībvalstis saglabāt konsekventu Kopienas pieeju šim jautājumam, kas ļautu ES patērētājiem
saņem pilnīgāku un precīzāku informāciju;
10. mudina Komisiju kopā ar dalībvalstīm aktīvi iejaukties ar mērķi aizsargāt patērētāju likumīgās tiesības
un cerības, ja ir novērojama ārpus ES valstu ražotāju un importētāju maldinoša uzvedība un/vai maldinoša
vai krāpnieciska izcelsmes marķējuma izmantošana;
11. uzdod tā priekšsēdētājam nosūtīt šo rezolūciju Padomei un Komisijai.13.12.2006. C 303 E/882 Eiropas Savienības Oficiālais Vēstnesis
Ceturtdiena, 2006. gada 6. jūlijsLV